£speranto-5Vŭmismatika Jfeocio 



fEsperanta ^Mimismatiko 2017 Jarkolekto 4 - Numero 1 



CIRC010 FIIATELICO 
NUMISMATICO MONTAGNANA 


1 
















ENHAVOTABELO 


de januaro 2017 


Titolpaĝo. 1 

Enhavotabelo. 2 

De ni por ... ni. 3 

Moneroj & medaloj. 4 


Antverpena medalo (ĉirkaŭ 1928) 
Mendilo (ĉirkaŭ 1928) 
Antverpena UK-medalo (1928) 
Duobla jubileo-medalo(2012) 


Aspektoj de numismatiko: Kolekti kaj ordigi medalojn (1). 9 

Spikumaĵoj kaj suplementoj:. 10 

Ununura esperanta numisletero 

Medalistoj: 7. D-ro Krzysztof Kmieĉ (1950 - 2011). 11 

Historiaj aspektoj:. 12 

Moneroj de Amikejo, iama virtuala ŝtat(et)o esperantista 

Por spuremuloj. 17 

Retpoŝto. 18 

Anoncoj &eventoj. 39 


Tajpado & paĝaranĝo: Vivienne Tudts 
Provlegado: Jozefo Horvath 
Kunlaborantaj redaktoroj: ĉu VI? Dankon! 
Finredaktoro: Bert Boon 


bert.boon @ skynet.be 
www.esperanto.es/biblioteko 
www.kolektado.esperanto.ee 
w w w .bildarchi vaustria. at 


2 













DE NI POR ... NI! 


La jarŝanĝo troviĝas jam kelkajn semajnojn malantaŭ ni. Do, ĝustatempe ni povas proklami al 
vi la starton de la kvara jarkolekto de nia revuo “Esperanta Numismatiko”. 

Dum la tri pasintaj monatoj nia asocio denove kreskis dank’al la membriĝo de tri belgoj, unu 
kubano, unu koreo, unu ĉeĥo kaj unu iranano. Ni tutkore dankas kaj bonvenigas ilin en nia 
numismata rondo kaj esperas, ke ili estos dumvivaj membroj. Do, tiel la aktuala nombro de 
membroj estas 58! En la pasinta jaro entute aliĝis 15 personoj. Vere granda sukceso! 

Eksterordinara novaĵo venis el Koreio, el la ĉefurbo Seulo, kie en la somero de 2017 okazos 
la 102a Universala Kongreso de Esperanto. Dank’al individuaj kontaktoj kun la LKK- 
respondeculo pri filatelo, s-ro KANG Hongku, ENA sukcesis konvinki la Lokan Kongresan 
Komitaton (LKK) emisii specialan memorigan medalon okaze de la ĉi-jara UK. En 2017 la 
LKK de Seulo krome decidos pri la eldonkvanto de la nova medalo. Evidente ni informos 
vin ĉiujn ĝustatempe per ĉi revuo, aŭ eventuale per speciala reta mesaĝo, pri la kondiĉoj 
kaj eblecoj mendi minimume unu ekzempleron (vidu ankaŭ la rubrikon “Retpoŝto ”p.26). 

En la kvara numero de la 20a jarkolekto de la numismatika revuo “Flash Medailles” de la 
asocio dulingva “Promocio de la Medalo” (Belgio) aperis artikolo sub la titolo “Esperanta 
Numismatiko” (p. 265 - p. 271). Krome, je la 8a de decembro 2016 dum jarfina festo kun 
bankedo de la loka belga numismatika grupo “Numismatica Tienen” okazis prelego en la 
nederlanda pri ENA (raporto troviĝas en la rubriko “Anoncoj & Eventoj ”p. 40) 

Permesu, ke ni nun donu al vi, karaj gelegantoj, koncizan superrigardon pri la enhavo de ĉi 
numero. Kompreneble la ĉefa rubriko estas kaj restos tiu pri moneroj kaj medaloj. Belega kaj 
unika belga medalo, kun du variantoj, estas la temo de la ĉi-foja rubriko. Krome, tiu 
memoriga medalo estas la nura esperanta medalo ĝis hodiaŭ emisiita en lando, kies ĉefurbo 
estas konsiderata la ĉefurbo de Eŭropo, la eta lando Belgio kun ne malpli ol tri oficialaj 
lingvoj! 

Alia rubriko pritraktas vere neordinaran historian ĉapitron pri stranga numismatika evento, 
kiu okazis flanke de la sama eta lando. Malkovru do la iaman regionon kun la nomo 
“Amikejo”, apud la komuna limo de la tiamaj Belgio, Germanio kaj Nederlando. 

Aperas krome nova rubriko: POR SPUREMULOJ. Ni petas ĉies helpon por trovi informojn 
pri bildoj de numismatikaĵoj en niaj arkivoj. Ĉu scivolema? (Vidu surp. 17! Dankon\) 

Evidente vi retrovos multajn aliajn kutimajn rubrikojn kaj eĉ povos konstati, ke ne nur la 
nombro de membroj kreskadas sed ankaŭ la nombro de mesaĝoj en la rubriko “Retpoŝto”. 
ENA vivas... kaj fieras montri tion al Esperantujo! 


Bert 

MONEROJ& MEDALOJ 


1 Tipo A 1 - Esperanto-medaloj 

“FLUGAS FORTA VOKO .. ” 



Lando: Belgio 
Metalo: bronzo 
Diametro: 50 mm 
Jaro: 1927 (?) 

Averso: 


Kvanto: nekonata 
Pezo: 62,64 g 
Medalisto: Rik Sauter 
Diko: 5 mm 


Majusklo E. (stampita profunde) kun enskriboj. En la horizontalaj traboj malsupren: 
“FLUGAS”, “FORTA” kaj “VOKO”. En la vertikala trabo malsupren: “TRA LA MONDO”. 
Maldekstre apud la majusklo: malgranda stelo. 


Reverso: 


Zamenhofa busto, rigardanta trikvarone dekstren. En la dekstra rando: D R0 LL ZAMENHOF. 
Maldekstre de la kolumo: Rik Sauter. 


Rimarkol: 

Mankas eldonjaro. Tre probable ne mallonge antaŭ la jaro 1928. 

Mankas informoj pri eventuala instiga evento. Krome mankas la identeco de komisiinto(j). 
Traserĉado de la arkivaro de Rik Sauter estas farenda. 


Rimarko 2: 


La vortoj en la majusklo estas la dua verso de la zamenhofa poemo “La Espero”. (Tamen la 
originala tekstas jene: Tra la mondo IRASforta voko. - Nd. Jozefo Horvath) 

Bronza Medaljono de D-ro Zamenhof 

MENDILO 


Mi petas “BliLGAN EsPERANTO-INSTITUTON’*. 11. Kleine 

Hondstraat. Antverpeno. havigi al mi...ekzemplero.n de 

la bronza medaljono de D-ro Zamenhof, skulptita de Rik 
Sauter. 

Mi scndas al ĝi sumon de Belgoj... (po 9 Belg. ) 

al poŝtĉeko N° 1689.58 — per poŝtmandato — bankĉeko 
monbiletoj en registrita letero. 

Nomo -.-—..—- 

Strato ...—---- 

Urbo kaj lando : ..... 

Dato : Subskribo : ----—.— 

AI la 100 unuaj mendantoj ni konsentas favorprezon de Belgoj 9.—. 

Pago al nia po.«ĉekkonto 1689.58 aŭ per bankĉeko aŭ poŝtmandato. 

Ni publikigos la nomaron de la 100 unuaj mendantoj. Post apero de 
tiu nomaro la prezo definitiva de la medaljono estos Belgoj |0,— 





2 Tipo A 1 - Esperanto-medaloj 


Universala Kongreso 1928 en Antverpeno (varianto A) 



Lando: Belgio Kvanto: nekonata 


Metalo: bronzo Pezo: 52,42 g 

Diametro: 50 mm Medalisto: Rik Sauter 

Jaro: 1928 Diko: 4 mm 

Averso: 

Ĉirkaŭa skribo: “20a UNIVERSALA KONGRESO DE ESPERANTO. Horizontalaj skriboj 
malsupren: ANTVERPENO 3-11 Aŭgusto 1928 LA LOKA KONGRESA KOMITATO 
DANKEME AL ... PRO AFABLA KUNHELPO EN LA KONGRESLABOROJ.” 

Fone, post la skriboj, apenaŭ videbla steleto! 

Reverso: 

Vidu la reverson de la antaŭa medalo. 

Rimarkol: 

Ĉi ekzemplero estis donacita al du fratinaj kunlaborintinoj: F-INOJ VAN DER VEKEN 

Rimarko 2: 

Tre verŝajn e(vidurimarkon 1 de la antaŭa medalo ) la sama gravuristo kreis novan porokazan 
averson por la UK 1928, ĉar sur la medalo ne estas menciita nomo de alia gravuristo. 

Rimarko 3 


En la trabo, sube, estis permane gravurita(j) nomo(j) de unuopaj kunlaborantoj aŭ grupoj. 


Rimarko 4: 


Pri la medalo kaj la oficiala enmanigo ne troveblas informoj en la 1928a Kongresa Libro. 
Verŝajne la enmanigo okazis iam kaj ie post la UK! 


3 Tipo A 1 - Esperanto-medaloj 

Duobla jubileo en la jaro 2012 (varianto B ) 




7 








Lando: Belgio 

Metaloj: latuno kaj arĝento 

Diametro: 50 mm 

Jaro: 2012 

Diko: 4 mm 


Kvanto: latunaj: 80; arĝentaj: 6 
Pezo: 50 g 

Skizo: averso > Johan Dopere 
reverso > Rik Sauter 
Medalisto: Paul Huybrechts 


Averso: 

Emblemo de SEL-T LA HIRUNDO, loka 3a esperanto-grupo de 
Tienen (Belgio). La emblemo montras la verdan esperantan stelon kun 
flava mano salutanta skoltmaniere, flugantan hirundon kaj 
violkoloranskoltan lilion. Datoj: 1992 - 2012. Skribo: “La Hirundo” 

Skolta Esperanto - Ligo Tienen. 

Reverso: 

Bazo estis la reverso de la originala Sauter-a medalo. Ŝanĝoj: Paul Huybrechts (inicialoj PH 
sub la busta mentono) delokis la nomon de Rik Sauter SUR la kolumon kaj aldonis la datojn 
1887 - 2012, pro la 125-jara jubileo de Esperanto. 



Rimarkol: 

La latunaj ekzempleroj estis permane patinigitaj; ili aspektas iom malpli brunaj ol bronzaj medaloj. 

Rimarko 2: 

1992 - 2012: 20-jara jubileo de SEL-T La Hirundo. 

1887 - 2012: 125-jara jubileo de Esperanto 

Rimarko 3: 

La latunaj medaloj estas vendataj kontraŭ 18 eŭroj + sendokostoj (registrite). 

Rimarko 4: 

La medalo estas interesa kolektaĵo por esperantaĵo-kolektantoj, skoltaĵo-kolektantoj kaj por 
kolektantoj de urbaĵoj pri la urbo Tienen. 

ASPEKTOJ DE NUMISMATIKO 
Kolekti kaj ordigi medalojn (1) 


1. Kolekti 

Medaloj estas kolektataj, ĉar ili estas 
kolektindaj. Kolekti estas kunigi 
objektojn kaj eventuale ordigi ilin. 

Kolektado estas ŝatokupo, ne 
malofte ankaŭ investado. La 
kolektant(in)o celkonscie serĉadas 
tiujn medalojn, kiuj emocie vibrigas 
ŝin aŭ lin.Evidente, medalo ne 
elvokas samspecajn emociojn ĉe 
diversaj personoj, sed tamen la 
resonado inter medalo kaj 
medalkolektanto estas esenca. Ĝi 
funkcias kiel perilo inter artisto kaj 
kolektanto. Estiĝas dialogo per signoj, alivorte per ikone sendata mesaĝo. La emocio klare 
superregas la rilaton kaj gajigas la kolektanton, vekas neordinaran, varman senton. Ju pli 
universala la mesaĝo de la medalo, des pli homoj entuziasmiĝas, eĉ trans multaj epokoj kaj 
jarcentoj. Tial artaĵoj el la antikva epoko eĉ nun povas kortuŝi nin. Same evidente en la 
medalarto! 



Numismatika ekspozicio en la Esperanto-muzeo de Svitavy 


Artaj medaloj ne daŭre kuŝu en kestoj, skatoloj aŭ en 
monkelo. La rilato inter artisto kaj kolektanto estu 
senĉese varma kaj la kontakto inter artaĵo kaj mano ne 
tro longe estu interrompita. Se kolektanto volas ĝui 
impresojn, liaj trezoroj ne kaŝe dormu en tirkestoj. 
Hejme li instalu propran vitroŝrankon kun facile 
malfermeblaj pordetoj. Rekomendinde estas ŝranko kun 
spegulo kiel fono. Tiel sufiĉas montri nur unu 
ekzempleron de ĉiu tipo aŭ varianto.Se eble, li almenaŭ 
unu fojon partoprenu en numismatika ekspozicio. 

Medaloj fojefoje bezonas purigon kaj prizorgadon. 
Plejeble malofte tamen! Lavado per pura akvo sufiĉas 
por forigi la plimulton de malpuraĵoj. Neforigeblaĵojn 
oni enkaŭstiku per neŭtrala vazelino. Sekve oni milde 
poluru la medalon per delikata, perkala tuko. Post zorga 
sekigo, oni surmetu tre maldikan tavolon da abelvakso 
por eviti oksidiĝon, kaŭzatan de la haŭto de la fingroj. 



Daŭrigota 

SPIKUMAĴOJ KAJ S U PLEMENTOJ 
La unumira esperanta numismatika letero 



Lakoverto: mezuroj: 162 mm x 
114 mm; pezo: 27g 

La monero: vidu jarkolekton 3, 
numeron 4, p. 7 

La poŝtmarko: valoro: 30 
centavos; eldonjaro 1990; 
unuataga stampo: 14.7.1990: 
limigita eldonkvanto: nur 1.500 
poŝtmarkoj 

La teksto (en la hispana kaj en la 
germana): 


Esperanto - una lengua universal 

En Julio de 1990. el jefe revolucionario. Fidel 
Castro llevd a Cuba el 75 Congreso del Esperanto. 
E1 objetivo del gremit) internacional era avudar a 
conseguir que el Esperanto tuviera una mavor 
significacion como lengua universal conjunta. 
<;Que mejor lugar para Uevarse a cabo que en 
Cuba. la amante de la paz?. E1 Esperanto fue 
elaborado por el oftalmologo polaco Ludwig 
Zamenhof. La lengua debe de ser\'ir al entendi- 
miento internacional de los pueblos. E1 75 Con- 
greso del Esperanto en la Havana es una fuerte 
garantia para la paz mundial. La Cuba revolucio- 
naria ajmda a derribar ia torre de Babel — simbolo 
de la confusion dc las lenguas. E1 anillo alrededor 
del globo terraqueo simboiiza la tiierza que une a 
los pueblos del Esperanto socialista. 


Moneda 


Valor: 1 Peso 

Aleacion: Cu/Ni 

Conservacion: Estampado brillante 

Anodeacunacion: 1990 
Borde: liso 

Anverso: Globo Terraquco con cl retrato 

del invcntor del Esperanto 
Ludwig Zamenhof 
Reverso: Escudo de Cuba 


Sello 

Valor: 

Ano dc emision: 
Primerdia 
de scllado: 

Edicion limitada: 


30 Centavos 
1990 

14.7.1990 
1.5(>0 ejempiares 



Esperanto - Mondlingvo. En julio 1990 la revolucia komandanto Fidel Castro bonvenigis la 75an Universalan 
Kongreson en Kubo. Celo de la internacia komisiono estis emfazi la valoron de Esperanto kiel komuna 
mondlingvo. Kiu lando estus pli taŭga tiacele ol la pacema Kubo? Iniciatis en 1887 Esperanton la pola 
okulkuracisto Ludoviko Zamenhof. La lingvo promociu la interkompreniĝon inter popoloj. La 75a UK en 
Havano estas forta garantio por la monda paco. La revolucia Kubo kunhelpas detrui la Babelan Turon, 
simbolon de konfuzo de lingvoj. La ringo ĉirkaŭ la terglobo simbolas la popolkunligantan forton de la socialista 
Esperanto. 

MEDALISTOJ 

7. D-ro Krzysztof Kmiec (1950 - 2011) 


Krzysztof estis polo kaj doktoro 
estis ankaŭ farmaciisto, 
rantisto kaj artisto. La unuan 
1985. Dum la tuta vivo, li kreis 
omamadis ankaŭ siajn librojn 
ekster Pollando li havis pli ol 
komunajn ekspoziciojn. Li kreis 
membroj de Universala 
(UMEA) kaj honoran insignon. 



pri farmacio. Krom sciencisto li 
universitata docento, espe- 
ekslibrison li kreis donace en 
pli ol 2800 ekslibrisojn. Li 
per propraj ekslibrisoj. En kaj 
120 individuajn kaj 150 
ankaŭ metalajn insignojn por 
Medicinista Esperanto-Asocio 



Krome insignon faritan por la 
Medicinista Esperanto- Kongreso 
Pierre J. de Backer el Kortrijk 
specialecon de d-ro De Backer, kiu 
L.L.Zamenhof. 



ĉeforganizanto de la unua Intemacia 
organizita en “okcidenta” lando, d-ro 
(Belgio). Ĝi prezentas medicinan 
estis okulkuracisto, kiel d-ro 


Kromkrome du medalojn okaze de la 80-jariĝo kaj la 100-jariĝo de UMEA, priskribitaj en 
“Esperanta Numismatiko ”, jarkolekto 2, n-ro 3, p. 7-8. 



Fonto: MIR 24avolumo n-ro 3 (96) Junio201189 

Danke al d-ro Vladimiro Opoka pro la tre kompletaj informoj! 

HISTORIAJ ASPEKTOJ 


Moneroj de Amikejo, iama virtuala ŝtat(et)o esperantista 


La t.n. Respubliko Saugeais komence estis ŝerco, Seborga estiĝis nur pro pretervido dum la 
itala politika unuigo, Athos en Grekujo kaj Aland en Finnlando (Suomio) ambaŭ havas 
specialan politikan statuson. Kaj, antaŭ nur 200 jaroj Neŭtrala Moresnet, “kruĉiga ŝtateto” 
perdis la hazardan neŭtralecon kaj simple estis aldonita al la nova ŝtato Belgio. 

En la suba raporto tamen ne estos parolo pri mondskua numismatika evento, sed pri 
monereldono, kiu tute flanke naskis historiajn atestaĵojn numismatikajn. 

Pro politika kaj komerca ŝovinismo ĉe kelkaj tiamaj mondestraj potencoj, la ege malvasta 
ĉirkaŭaĵo de Moresnet, ĉe la trilanda kruciĝo Prusio (Germanio) - Belgio - Nederlando, dum 
mallonga periodo troviĝis en la centro de la intemacia atento. Tial ĝi ankaŭ iĝis numismatika 
(kaj filatelia!) frandaĵo. 

Neŭtrala Moresnet- tiel tekstis la oficiala nomo- estis historia kuriozaĵo en la epoko de la 
Viena Kongreso, en la jaro 1814. Dum tiu kongreso, en kiu la ĉefa temo estis la reorganizo de 
Eŭropo, la reprezentantoj de Pmsio kaj -Nederlando ne sukcesis trovi kompromison rilate al la 
eta tortopinto Moresnet. La vera kialo estis la ekonomia ekspluatado de la zinkominejo 
Galmeiberg, tiam ege grava por la latunindustrio, sekve por la fabrikado de armiloj. 

Post la sendependiĝo de Belgio (1830) kaj la transdono de la nederlandaj ŝtatjuraj rajtoj al la 
nova belga ŝtato, la administradon komune prizorgis belgaj kaj prusaj oficistoj. La du ŝtatoj 
dividis la impostenspezojn. 

La oficiala sigelo de la komunumo Moresnet ekde tiam montris la blazonŝildojn kaj de Pmsio 
kaj de Belgio, kun ĉirkaŭskribo en la germana: “NEUTRALES GEBIET VON MORESNET 
(KELMIS)”. 



La “sendependeco” de Amikejo, kiun la enloĝantoj je diversaj okazoj provis emfazi, kulminis 
okaze de la eldono de propraj poŝtmarkoj kaj arĝentaj moneroj (3 tipoj!) en 1848. 

Tiu historia jaro famiĝis kiel jaro de revolucioj kaj de eŭropa anarĥismo. Karl Marx, tiam sin 
kaŝanta en Bruselo, poste amariĝinte skribis pri la “perfekta ŝtato Belgio, kun paŭperismo kiel 
plej grava vasalo de reĝo Leopoldo Ia”. 



l.a. Averso : Janusokapa busto, montranta maldekstre la kapon de Leopoldo Ia (de Belgio) 
kaj dekstre la kapon de Frederiko Vilhelmo IVa (de Prusio). Inter perloŝnuroj la 
teksto: “SUB DUPLICI PRAESIDIO LIBERTAS * 1848 *” 

Sub la kapoj la literoj P.(Pieford) R. O. 



l.b Reverso : Blazonŝildoj malkompletaj (mankas la krono kaj super la leono kaj super la 

aglo!) de Belgio (maldekstre) kaj de Prusio (dekstre) kaj la franclingva surskribo: 
“COMMUNE LIBRE DE MORESNET” (“Libera komunumo de Moresnet’’). 

Krome: premantaj manoj kaj kverko-branĉetoj. Super la du ŝildoj: libereca ĉapelo- 
simbolo sur parto de stabo aŭ bastono kaj la valorindiko 2 F (2 frankoj). 

Sube: litero F + sespinta steleto + marteleto (simbolo de la zinkominejo). 

2.a. Averso: kiel l.b. 

2.b. Reverso: teksto (en la franca): “VIVRE et PROSPERER sous ladouble protection 
DE LA PRETSSE et de la BELGIQUE” (“Vivi kaj prosperi sub la duobla protektado 
de Prusio kaj Belgio”) 




3.a Averso: kiel l.a. 
3.b. Reverso: kiel 2.b. 


Rimarko 1: 

Kvankam la moneroj ne oficiale cirkulis kaj kvankam ties origino estas malklara, ili estis 
menciitaj en la “Revue de la Numismatique Belge” (5a serio, 1869, p. 96-99). 

Rimarko 2: 

La moneroj de Neŭtrala Moresnet apartenas al la ĝenerala historio kaj cetere al tiu de 
Esperanto, sed ne al tiu de Esperanto-Numismatiko! Tial ni priskribas ilin en ĉi rubriko. 

Rimarko 3: 


La moneroj havas noĉrandon, diametron de ĉirkaŭ 28 mm kaj pezas 9,418 gramojn. 

Rimarko 4: 

La eldonkvantoj estas nekonataj. Krom la tri tipoj en arĝento, ekzistas multaj variantoj 
(provaĵoj) en oro, arĝento, bronzo, kupro, stano kaj eĉ plumbo. Mankas tamen variantoj en 
zinko, la fama metalo el la minejo de Moresnet! En la revuo “Numismatica Herentals”, n- 
ro.86 de okt. 2011, Frank Lippens en sia artikolo “Numismatiek van Moresnet” mencias ne 
malpli ol 35 variantojn! 



Unuflanka provaĵo en oro 



Unuflankaj provaĵoj en plumbo 

Provaĵo en kupro (aŭ bronzo) 


Malgraŭ la promesitaj libereco kaj sendependeco de Moresnet, la moneroj nur mallonge 
cirkulis. Ili nek ricevis oficialan aprobon, nek havis oficialan valoron. La oficialaj pagiloj en 
Moresnet senĉese estis belgaj kaj ĉefe germanaj. Tio ankaŭ koncemas la tiamajn amikejajn 
poŝtmarkojn, pri kiuj raportis nia Elda Doerfler en “La Verda Lupeo” de ELF-Arek. 

Pro la Traktato de Versailles (1919) Moresnet fine iĝis parto de la belgaj teritorio kaj ŝtato. 

La nuntempa kaj la estonta esperantistaroj tamen ne tro bedaŭm la sorton de la eta 
esperantuja“Amikejo”. La fama antropologo Benedict Anderson nomas ŝtatojn “imaginery 
communities”, nur elpensaĵo, kreitaĵo de la homa mensolTio tamen certe koncernas Belgion 
mem! 

POR SPUREMULOJ! 


En la arkivoj de ENA troviĝas diversaj fotoj kaj bildoj de esperantaj numismatikaĵoj, pri kiuj 
ni scias ĝis hodiaŭ preskaŭ nenion. 

Tial ni kreis tute novan rubrikon “POR SPUREMULOJ”. Multaj kapoj scias pli ol nur unu 
kaj multaj okuloj vidas kaj legas pli ol nur unu okulparo. Do ni petas vin atenti kaj dise 
rigardi, eĉ demandi kaj spuri kiel kutimis Hercule Poirot aŭ SherlockHolmes... 

Eternaj omaĝo kaj famo estos via rekompenco! Ni anticipe dankas vin ĉiujn! 

la enigmo 



2a enigmo 

Reagoj kaj konversacioj 


RETPOŜTO 

de vi por ni! 


19.10.2016 10:48 


Kara Bert Boon, 

multajn dankojn pro la ĉiam interesa revuo. 
Amike 

Renato Corsetti 


25.10.2016 0:05 


Estimata Sinjoro Corsetti, kara samideano Renato, 

Via pozitiva reago estas instigo al daŭrigo de niaj provoj kaj penoj por, se eble, plialtigi la 
nivelon kaj la altiran forton de nia revuo. Tiajn instigojn bezonas ĉiu nova fakgrupo! 

Altestime kaj amike, 

Bert 


19.10.201611:06 

Kara Bert, dankon pro la informo. 

Mi sciis, ke mi estas la sola japana membro de via asocio. 


HORI Jasuo 

Kara Jasuo, 


25.10.2016 0:00 


Ne dankinde. Mi scias, ke vi estas multmerita esperantisto kaj “verda” aktivulo konceme 
naturkatastrofojn instigitajn de senskrupululoj. Tial estas honoro por ni, ke vi estas membro 
de ENA. 


Prave, ĝis nun vi estas nia nura japana membro. Kiel ŝanĝi tion? Kiel kontakti plejeble 
multajn japanajn esperantistojn por varbi novajn ENA-anojn? Taŭga konsilo estas ora! 

Mi anticipe dankas vin. 

Samideane kaj amike, 

Bert 

25.10.2016 7:43 


Kara Bert, 

Mi neniam aŭdis pri esperantistoj kiuj havas intereson pri moneroj. Mi sendos informon pri 
ENA al la retlisto de japanaj esperantistoj. 

Jasuo 


☆☆☆☆☆☆☆☆☆☆ 

19.10.201611:30 

Kara Bert! 

Mi ne trovis la aldonaĵon kun la ENA revuo. 

Ĉu kulpas mia komputilo? 

Plej amike 
Ludoviko 


20.10.2016 11:45 


Kara Ludoviko, 

Mi miras, ĉar mi jam ricevis diversajn reagojn de membroj kiuj samtempe ricevis ĝin. Eble 
kulpas via komputilo. Nu, ne estas problemo, mi denove sendas ĝin al vi nun aldone. Bonvolu 
konfirmi. Dankon! 

Korajn salutojn al vi ambaŭ. 

Amike, 

Bert 


20.10.2016 13:28 


Kara Bert! 

Nun mi bonorde ricevis kaj ĝuis la ENA Revuon. 

Dankon kaj gratulon! 

Plej amike 
Ludoviko 


☆☆☆☆☆☆☆☆☆☆ 

19.10.201613:54 


Dankon kaj gratulon pro plia informriĉa numero! Mi tralegis laenhavon de la folioj kaj en 
trankvilo mi legos la detalojn. 

Mi nur petas, ke vi ne dissendu ĝin kun malferma adresaro, ĉar tiopovas esti fonto por ĉiuj ni 
de estontaj virus-dissendoj. Kvankam mi ŝatas vidi la liston de sesdek-kelkaj ricevantoj, bv. 
uzi ne la"Cc:"-kampon de via mesaĝilo sed anstataŭe "Cco:"-kampon (t.e.,kaŝkopiitaj 
adresoj). 

Kuraĝon al plua esplorado kaj redaktado! 

Amike, 

James 

Brazilo 


24.10.2016 23:58 

Kara amiko, 

Mi dankas vin pro viaj afablaj kaj multe instigaj komentoj. Via rimarko estas prava. Ni 
okupiĝos eviti tiun eraron. Dankon! 

Amike, 

Bert 


19.10.2016 17:32 


Koregan dankon pro la sendo: certe ĝi estas kiel kutime interesega. Mi komentos post ellego! 
Plej karajn salutojn via Elda 


24.10.2016 23:56 

Saluton Elda, 

Koran dankon. Mi pacience, tamen scivole, atendas vian komenton! 

Ĝis tiam! Tutkore, 

Bert 

12.11.2016 6:00 PM 


Saluton al vi, mia kara Bert! 

Kaosaj tempoj nun ĉe mi (cetere kiel kutime) sed fine mi devas respondi al via ĝentila 
mesaĝo! Ĉu vi scias ke mi sukcesis legi la EN-on? Sed kiel? Mi presis ĝin, por povi ĝin preni 
enmane dum la liberaj tempoj, ĉar kiam mi staras antaŭ la ekrano ĉia estas io kiu detumas min 
de la devontigaĵoj! 

Kion diri? Ke kiel kutime ĝi estas ege plaĉa - vere kompetente prezentitaj la detaloj pri la 
diversaj medaloj kaj la informoj pri teknikaĵoj, konataj nur de spertaj numismatoj. Kio 
impresis min estas via "kuraĝo" altumi vin al kiu ajn por ricevi precizajn sciigojn pri la 
prezentitaj ekzempleroj. Kiam estos libera tempo, mi trafoliumos la "Heroldo de Esperanto"- 
on en Trovanto, ĉe la Esperanto-Muzeo en Vieno. Kaj fine ĝojiga estas la intereso de tiom da 
personoj sendintaj mesaĝojn al vi: tiel kunlaboremaj, pretaj al helpemo! Do, kiel kutime - 
ricevu miajn plej sincerajn gratulojn! Dankon pro via mencio rilate al mia modesta helpo dum 
UK. 

Bonvolu elkore saluti vian Vivi! A1 vi firman manpremon kaj karajn salutojn Elda 

14.11.2016 17:02 

Kara Elda, 

Dankon, ke vi povis trovi iom da tempo por trafuliumi kaj legi la lastan numeron. 

Ne miru pri mia “kuraĝo” peti informojn. Fojefoje estas la nura vojo por “plenigi tmojn”. Do 
mi dankas la iniciatintojn de la modemaj komunikiloj. Sen ili estus neebla tasko eldoni revuon 
aŭ kompili katalogon. Krome ankaŭ en mia kulturo estas proverbo kiu konstatas: “NE oni jam 
havas, sed JES oni povus ricevi” Plie, vi scias ke por mi ĉiuj membroj (kaj eĉ iliaj 
gekonatuloj!) estas kunredaktoroj. Sed neniam devige, kompreneble! 

Mi certe ŝatas viajn pozitivajn rimarkojn (ofte tro laŭdaj...), sed ne hezitu mencii 
malbonaĵojn. Sinceraj rimarkoj estas donacoj por ĉiu kiu pretas plibonigi la praktikon, ĉu ne? 

Mi nun lasu al vi ankoraŭ iom da (liber)tempo. Respondo de vi estas ege ricevinda, tamen 
neniam urĝa. 

Korajn salutojn al vi ambaŭ de ni ambaŭ. 

Amike via, 

Bert 




20.10.2016 7:57 


Dankon kara Bert. Mi legos. 

Fartu bone!Agrablajn sekvajn tagojn! 
Amike:Adri 

24 . 10.2016 23:53 

Kara Adri, 

Tute ne dankinde. Kiam mi priskribos la medalojn kiujn vi afable sendis al mi, mi certe ankaŭ 
sendos tiun numeron al vi. 

Kore kaj danke, 

Bert 


20.10.2016 8:10 


Saluton Bert 

Dankon pro la revuo kaj la asocio kiu kreskas! 

Mi pripensas mian eblan kontribuon kiel pentristo; mi uzas programon photoshop. 

Amike, klube via 

dav 


Saluton David, 


24.10.2016 23:50 


Dankon pro via afabla reago. Se vi kreis aŭ kreos pentraĵon rilate al Esperanto, eĉ prefere al 
esperanta numismatiko, ĝi certe ricevus lokon en nia revuo. 

Ĉu mi povas ion sugesti? Vi vidas ke dum la sama jarkolekto por la titolpaĝo ni kutime uzas 4 
preskaŭ samspecajn ilustraĵojn. Ĉu tio povus inspiri vin? 

Vi scias ke ENA ne havas kason. Pagi ni do ne povas, sed se vi volus libere fari ion por ni, 
estus granda honoro por ENA. 

Samideane kaj amike, 

Bert 


iVtVtViViViViViViViV 


Farite: http://hdl.handle.net/l 1013/5166 
Kore, 

Ana Manero 

Biblioteko Juan Regulo Perez 

www.esperanto.es/biblioteko 
biblioteko @ esperanto.es 


20.10.2016 19:36 


iV ☆ ☆ fV fV iV fV iV fV fV 

21.10.2016 10:13 


Kara Bernhard, 

hazarde mi trovis en la revuo “Esperanto” de julio 2011 vian tekston koncerne 
“Esperantomuzeo en Vieno iras interreten”. Mi dezirus publikigi la paĝon en nia 
venontarubriko EL LA GAZETARO. 

Ĉu sufiĉus viaj aprobo kaj permeso aŭĉu mi ankaŭ petu UEA-n? Ĉu la teksto laŭ viestas 
ankoraŭ sufiĉe aktuala? 

Dankon anticipan pro viaj peno kajrespondo! 

Amike, 

Bert Boon 
por ENA 


21.10.2016 10:32 


Kara Bert, 

koran dankon pro via mesaĝo. Jes, se vi deziras, vi rajtas publikigi tiun tekston, sed bonvolu 
noti, ke ĝi jam aperis en julio 2011 en la revuo Esperanto. 

Fakte, la Kolekto por Planlingvoj kaj la Esperantomuzeo en Vieno tre rapide kaj bone 
evoluiĝas, tial la teksto ne plu estas tre aktuala. Mi ŝatus proponi, ke mi verkos artikolon por 
vi/via revuo, kiun mi sendos en februaro 2017. Tiam mi povos noti la plej aktualajn informojn 
de 2016 kaj mi jam povas doni perspektivon pri la jaro 2017. 

Amikajn salutojn kaj agrablan semajnfinon, 

Bemhard Tuider 


21.10.2016 18:16 


Kara Bernhard, 

mi koredankas vin pro via rapida respondo. 

Volonte mi akceptas vian proponon verki pli aktualan artikolon por "Esperanta 
Numismatiko". Tamen mi volas/ devasatentigi vin, ke la la numero de la 4a jarkolektoaperos 
je la fino de januaro 2017, la 2a je la fino de aprilo 2017. 

Danke kaj amike salutas vin 

Bert 

Kara Bert, 


24.10.2016 9:32 


tre volonte mi verkos artikolon por la numero 2/2017. Ĉu estas bone, se mi sendos la artikolon 
ĝis la fino de marto 2017? 

Korajn salutojn, 

Bernhard Tuider 


Saluton kara Bernhard, 


24.201618:05 


Evidente via artikolo estos bonvena je la fino de marto. Kiel vi sendubespertis trafoliuminte 
nian revuon, porfotoj, bildoj aŭ aliaj ilustraĵoj ni kutime rezervas sufiĉe da spaco. Ankaŭ la 
okuloj ofte malsatas, ĉu ne? 

Hieraŭ mi diĝite vizitis en la vienaj arkivoj la bildojn pri esperantajnumismatikaĵoj. Unue mi 
konstatis, ke estas ĝis nun sufiĉe malabunda kolekto. Due ke el numismatika vidpunkto la 
informoj estas malkompletaj. Tio tute ne estas kritiko, male. 

Tamen estas kelkaj interesaj objektoj kiujn mi ĝis nun ne trovis. Ĉu estus fojefoje eble mezuri 
iunmedalon konceme diametron kaj pezon, kiel ekzemple la kroatan aktualan kuna-moneron, 
kiu montras nur unu flankon? Mi sincereesperas, ke mia peto ne kaŭzos tro da peno por vi, 
sed tre probablevi estas la nura persono kiu povus havigi al mi kromajn informojn pri raraĵoj 
kaj nekonataĵojen la viena kolekto... 

Kore kaj amike. 


Bert 

Saluton, 


25.10.2016 11:01 


multan dankon pro via mesaĝo, ni ĉiam ĝojas pri komentoj rilate al la katalog(er)oj kaj diĝitaj 
dokumentoj. 


La mezuroj de la objektoj estas notitaj en la datumbankoj, sed ili nur videblas en la katalogo 
„Trovanto“, ne en la katalogo „Bildarchiv Austria“. Ĉi-kune mi sendas al vi la ligilon, kiu 
gvidas al la katalogero de la kuna-monero: http://data.onb.ac.at/rec/baal2224592 


Korajn salutojn, 
Bemhard Tuider 




24 



31 . 10.2016 11:08 

Tre estimata S-ro Kang Hongu, 

Je la 5a de febuaro 2016 mi transsendis al via retadreso leteron de s-ro LEE Jungkee, 
konceme proponon kaj peton mian stampi memorigan medalon okaze de la Seula UK en 
2017. Aldone mi sendis ankaŭ mian antaŭan leteron al s-ro LEE. 

Jen denove la tiaman mesaĝon de LEE Junkee: 

Kun danko mi ricevis vian leteron. LKK por Seula UK serioze konsideros vian konsilon kaj 
rekomendon. Jen mi aldonas retadreson de LKK-ano pri filatelaĵo por Seula UK. Lia nomo 
estas s-ro Kang Hongu. Mi esperas, ke vi havos kontakton kun li. Kun koraj salutoj. Sincere 
via. LEE Junkee. 

Ankaŭ ĉifoje mi kunsendas al vi mian tiaman leteron al s-ro LEE. 

Mi esperas ke vi kontaktos min,ĉar la decido de via LKK estos grava por la numismatika 
historio de Esperanto, krome por la eldono de la unua “Katalogo de esperantaj medaloj kaj 
moneroj”. 

Mi anticipe dankas vin, kara samideano, por konsideri mian proponon kaj sciigi al mi ĉu 
eldono de UK-medalo estus ebla. 

Amike kaj samideane, 

BOON Bert (Belgio/ Eŭropo) 

Iniciatoro de Esperanto-Numismatika Asocio (ENA) (kunligita fakgrupo de UEA ekde 2014) 
Ĉefredaktoro de Esperanta Numismatiko 


15.11.2016 3:11 

Mi pripensos proponon de vi, kaj mi diskutos kun LKK-anoj. 

Nun LKK decidis emisii oficialajn poŝtkartojn. 
sincere via KANG Hongu 

16.11.2016 1:50 


Estimataj Sinjoro KANG Hongu kaj Gesinjoroj LKK-anoj de Seulo, 

Dankon pro via respondo. Kiel filatelisto mi ege ĝojas pro via decido emisii filatelaĵojn. 
Samtempe mi kaj multaj aliuloj esperas, ke finfine ankaŭ la numismatoj povus esti feliĉaj pro 
belega historia memoraĵo, kiu certe ricevus honoran lokon en la unua "Esperanto- 
Numismatika Katalogo" pri la dua jarcento de Esperanto. 

Ĉiel, ni deziras kuraĝon, persiston kaj sukceson al LKK 2017 por akurate plenumi la taskojn 
necesajn. 


Amike kaj samideane, 

BOON Bert (Iniciatinto de ENA / finredaktoro de ENA) 

29-11-2016 6:38 


Estimata S-roBoon-Tudts! 

LKK por 2017 decidis emisii medalon, sed ankoraŭ ne decidis kvanton. 
Venontjare ni decidos tion. 

sincere via 
KANG Hongu 


29.11.2016 21:24 


Tre estimata S-ro Kang Hongu, kara samideano, 

Altestime kaj samideane, 

Mi ĵus legis vian mesaĝon pri la decido de LKK emisii medalon okaze de la UK 2017. Vi 
povas imagi ke mi estas tre feliĉa kaj dankema pro tiu decido. Mi sciigos baldaŭ la bonegan 
novaĵon al la membroj de ENA. Vi povas jam noti mian nomon por tri ekzempleroj de la nova 
medalo. Mi anticipe dankas vin. 

Bert Boon 

UEA-delegito/ Iniciatinto de “Esperanto-Numismatika Asocio” (ENA)/ ĉeffedaktoro de 
“Esperanta Numismatiko” 




04.11.2016 4:22 PM 


Saluton 

Estimata S-ro Bert Boon -Belgio 

E1 Havano Kubo.Mi nomiĝas Emesto Alila Viart Femandez. 

Mi deziras aparteni al la Esperanto Numismatika Asociokaj mi deziras ricevi registriĝan- 
formularon por membroj novaj. 

S-ro Bert ,sendu ĉion per mia retadreso al S-ro Ernesto Alila Viart Femandez. 


Amike, 

esperantisto el urbo Havano.Kubo 

Kara samideano Emesto, 


07.11.2016 23:06 


Reveninte hejmen hieraŭ, mi trovis vian leteron el Havano. Dankon! 


Mi ege ĝojas povi bonvenigi vin kiel 53an membron de ENA kaj unuan, do nuran kuban 
membron ĝis nun. 

Eble vi jam scias, ke la aniĝo al ENA estas tute senpaga kaj ankaŭ la revuojn vi ricevos 
senpage. 

Sufiĉas ke interesulo el via lando skribu al mia retadreso (bert.boon@skynet.be) “Mi volas iĝi 
membro de ENA”. Onido ne bezonas formularon. Sufiĉas peto, nomo kaj retadreso. 


Kiel vi mem trovis la retadreson de ENA? Ĉu hazarde aŭ per alia esperantisto? Tion mi volas 
ekscii, ĉar kutime mi gratulas membrojn kiuj sukcesas varbi novajn anojn. 


Se vi volas (ne devige!), vi estas petata varbi aliajn membrojn en via belega Granda 
Insulo. Sur la lasta paĝo de la lasta numero (jarkolekto 3, n-ro 4) de la revuo vi trovos taŭgan 
tekston por dissendi perrete al personoj kies retadreson vi posedas. 


Nun jam aldone vi ricevos la laste aperintan numeron de la 3a jarkolekto. Bonvolu konfirmi la 
ricevon. Dankon! 

Ĉar kutime ni sendas al novaj membroj ĉiujn jam aperintajn numerojn, mi hodiaŭ provis sendi 
al vi la 12 pasintajn numerojn, sed ili revenis, probable pro manko de sufiĉe da spaco sur via 
komputilo. 

Se vi konsentas, mi klopodos sendi ilin unuope al via retadreso dum la venontaj tagoj. Ĉu 
konsentite? 

Gis baldaŭa reskribo, 


amike via, 

Bert BOON 

Iniciatoro de "Esperanto-Numismatika Asocio" (ekde 2012) 
Finredaktoro de" Esperanta Numismatiko" (ekde 2014) 

☆☆☆☆☆☆☆☆☆☆ 

05.11.2016 17:41 


Kara Bert! 

Vian eldonaĵon ĝis nun mi sukcesis ellegi ĝis la paĝo 12a. Vere mi vidas tre malbone, pro kio 
mi legas malrapide la tre etajn literojn. Ĝis nun tiu prezentis tre interesan enhavon. Eĉ, mi 
rememoras la kuponon de Universala Ligo valoranta unu stelon. Mi vidis ĝin ĉe la tiama 
miakluba prezidanto doktoro Ludoviko Gyory Nagy. Li montris ĝin al ni 
geklubanoj.Tiutempe mi volis aĉeti tiun, sed ne sukcesis. Nun mi ĝojas rememori pri ties 
ekzisto. Mi opinias bona ideo por montri ĝin al la legantoj. 

Ankaŭ la plurajn paĝajn dirindaĵojn mi ellegos, ĉar via revuo estas lerta verko. Kiun mi 
sukcesis varbi al vi? 

Amike:Adri 


Kara Bert! 


07.11.2016 20:17 


Nu, mi elegis la tutan revuon kaj konstatis, ke via laboro estas benata. Mi trovas interesa kaj 
bona vian laboron, do ankaŭ enestonte mi provos varbi membrojn al vi. 

Amike: Adri Pasztor 


Tre kara Adri! 


09.11.2016 14:04 


Mi petas pardonon pro la prokrasto de mia reago. Evidente mi volonte ricevis viajn du 
leterojn. 

Mi admiras vian persiston por finlegi la lastan numeron, spite al la "malgrandaj" literoj. (Eble 
vi povus peti al via nepo montri kiel pligrandigi la tekston...). 

Via laŭdo estas samtempe afabla kaj instiga. Mi dankas vin pro tio, plie pro via preteco varbi 
novajn legontojn por ENA. Bonvolu, se eble, dissendi la tekston sur la lasta paĝo de la revuo. 
Antaŭdankon! 

Aliĝis dume Monika Molnar, hungarino el Svislando, kiu menciis al mi varbleteron kiun vi 
sendis je la 28a de aprilo al listanaro de "esp- en- hung". 

Por modere rekompencition kion vi jamfaris por mi kaj ENA, mi tre baldaŭal via 
hejmadresosendos koverton kun belega surprizo. Bonvolu unue sciigi vian adreson perrete, mi 
ne plu trovas vian hejmadreson. Pardonon! 

Amike kaj tutkore, 

Bert 

Kara Bert! 


09.11.2016 19:29 


Dankojn pro via enletera sciigo pri la demi varbita samideanino. Mi sendis ĝin jam plurloken, 
sed bedaŭrinde la rezulto estas tre malgranda. 

Se vi sendos al mi donacon, tio servos ne nur memoraĵo, sed atentigo al laboro de 
numismatikistoj por montri al aliuloj vian eldonitan gravan studindan objekton el la pasinto. 
Scivoleme kaj dankeme mi salutas vin: 

Adri 




12.11.2016 21:26 


Estimata Sinjoro Opoka, kara samideano Wlodimir, 

Petinte unue helpon al Ludoviko Molnar, mi estis pludirektita al vi. Do, mi nun petas vian 
helpon se eblus. 

En la ENA-revuo estas rubriko pli medalistoj kiuj kreis medalo(j)n por nia movado. De tri 
medaloj publikigitaj kaj priskribitaj en la 3a numero de la 2a jarkolekto (bonvolu vidi la 
aldonitan numeron, paĝojn 7,8,9) la nomo, la foto kaj informoj pri vivo kaj artefaktoj estas 
nekonataj al mi. 

Plaĉus al mi se vi povus havigi al mi plejebele multajn informojn pri tiuj artistoj por povi 
honori ilin en la menciita rubriko. 

Mi jam anticipe dankas vin tutkore. 

Altestime kaj samideane via, 

mi salutas vin. 

Bert Boon 
Iniciatoro de ENA 


16.11.2016 19:24 


Estimata Samideano Bert Boon, 

mi tre ĝojas, ke vi interesiĝas pri diversaj eldonaĵoj de UMEA. 

Ambaŭ medaloj - eldonitaj en la jaroj 1988 kaj 2008 projektis d-ro Krzysztof Kmieĉ - 
farmaciisto, kiu faris multajn projektojn por UMEA. 


Li ankaŭ projektis oficialan UMEA insignon kaj honoran insignon, krome li ankaŭ projektis 
afiŝojn kaj insignojn pri IMEK-oj. 

Informojn prid-ro Krzysztof Kmieĉ vi trovos en la kongresa libro pri la 16a IMEK en 
Krakovo en la jaro 2008 (umeaopoka.republika.pl) kaj en MIR en la 96-a numero de MIR 
(24a volume N-ro 3) sur la paĝo 86. 

Mi kunsendas al vi tiun ĉi numeron de MIR. 

Kun koraj salutoj 

Prof. Wlodzimierz Opoka 




13.11.2016 7:46 PM 


Tre estimata Sinjorino Farago, kara samideanino Katalin, 

Vian retadreson mi ricevis de Ludoviko Molnar. Mi petas vin se eble helpi min. En numero 3 
da la 2a jarkolekto de la revuo “Esperanta Numismatiko”mi montris kaj priskribis la 
memormedalon de Budapeŝta Medicina Esperanto-Fakgrupo, skizita kaj farita de S-ro Sandor 
Joszai. 

En la revuo de “Esperanto-Numismatika Asocio” troviĝas ankaŭ rubriko pri medalistoj kiuj 
kreis esperanta(j)n medalojn. 

Konceme Sandor Joszai mi bedaŭrinde havas nek foton, nek informojn pri vivo kaj artefaktoj. 

Aldone mi sendas al vi la jam menciitan numeron de la revuo kun plia peto havigi ĝin ankaŭ 
al la estimata sinjoro medalisto, se eblus. 

Mi anticipe kaj kore dankas vin. 

Altestime kaj samideane, 

Bert Boon 

Iniciatoro de ENA / finredaktoro de EN 


14.11.2016 2:02 PM 

ESTIMATA BERT BOON! antau kelkaj tagoj oni operaciis mian dekstran okulon pro 
katarakto ktp./la 07-an de oktobro estis operaciita mia maldekstra okulo /, kaj mi ankoraŭ ne 
tre bone vidas .. .kompreneble mi estas preta helpi Vin, kaj certe post kelkaj tagoj mi solvos 
Vian peton, elkore estime Katarina Farago 


14.11.2016 16:20 

Tre estimata sinjorino, 

Unue permesu al mi ke mi deziras al virapidan kaj sendoloran resaniĝon. 

Evidente via sano estas pli grava ol mia peto.Nenio urĝas,male, do mi pacience atendos vian 
sekvontan leteron kun espereble bona novaĵo pri viaj okuloj. Dankon! 

Tutkore kaj samideane, 


Bert Boon 

02-12-2016 12:05 


Estimata Bert Boon, 

Kun danko mi legis vian leteron pri ENA. 

Jes, mi tute samopinias kun vi pri la graveco de numismatikaĵo. 

Mi volonte ricevos vian provnumeron. 

Esperante senpaŭzan progreson de via iniciato, mi kore salutas. 

Samideane via, Jungkee el Koreio 

02-12-2016 18:28 

Estimata LIN Junkee, 

Kun granda ĝojo mi ricevis vian rapidan respondon. Dankon! 

Plaĉas al mi krome, ke ni ne nur estas samideanoj rilate al Esperanto, sed ankaŭ konceme la 
gravecon de numismatiko kiel helpscienco de la fako “historio”. 

Aldone mi jam sendos en PDF provnumeron. Mi evidente esperas kaj deziras, ke ĝi plaĉu al 
vi. 

Kun kora kaj samideana salutoj. 

Via, 

BOON Bert * 

*En mia kulturo oni kutime mencias la antaŭnomon antaŭ la familia nomo. Bert= Albert(o), 
vira antaŭnomo en la okcidenta mondparto. Mi loĝas en Belgio, Mezeŭropo. 

08.12.2016 6:42 

Estimata samideano LEE, 

Bonvolu konfirmi la ricevon de la ENA- provnumero, kiun mi sendis al vi, por ke mi sciu ĉu 
mi devas resendi ĝin aŭ ne. Dankon! 

Kun samideana saluto de 

Bert BOON 

Iniciatoro de “Esperanto-Numismatika Asocio” 

08.12.2016 3:12 


Estimata, 

Pardonon mi momente miskomprenis, ke mi jam respondis al vi ricevinte vian karan bultenon. 
Jes, mi kun danko ricevis ĝin. 

Kun dankoj kaj gratuloj, 

Via, Jungkee* 

08.12.201614:47 

Kara Junkee, 

E1 via respondo mi komprenas, ke vi volas aliĝi al ENA, ĉu ne? 

Mi do tutkore bonvenigas vin kiel novan membron. Vi estas la 56a kaj la unua (kaj ne la nura 
en la futuro mi esperas!)membro el Koreio.Gratulon! 

Aldone mi sendas en PDF ĉiujn jam aperintajn numerojn de la revuo. Do nenio mankos al vi. 
La nova numero aperos je la fino de januaro 2017. 

Ĉu vi jam sciis, ke la LKK de Seula UK en 2017 emisios memorigan medalon pri la 
Kongreso? Grava novaĵo por numismatoj! 

Mi jam deziras al vi kaj via familo ĉion bonan por la nova jaro. 

Numismatajn kaj samideanajn salutojn de via 

Bert 

08.12.201 15:06 

Estimata Bert, 

Kun danko mi ricevis vian karan bultenaron. 

Mi atente legos kaj poste decidos mian aliĝon. 

Morgaŭ mi flugos al Vjetnamio, tial reveninte mi skribos al vi. 

Kun dankoj, 

Via, Jungkee 


☆☆☆☆☆☆☆☆☆☆ 


32 


04.12.2016 12:38 


Estimata samideano, 

mi ne estas numismatikisto, sed redaktoro de Starto, 
kaj mi povas raporti pri via asocio kaj la gazeto. 

Se mi povas ricevadi senpage la gazetojn rete, mi konsentas 
pri tio, mi eĉ povas subteni vin morale per aliĝo. 

Do bonvolu sendi al mi la gazeton. 

Dankon. 

Miroslav Malovec 


04.12.2016 12:38 PM 


Kara samideano, 

Dankon pro via pozitiva respondo. Ne gravas, ke vi ne estas numismato, gravas via intereso 
kaj via propono esti preta por diskonigi la fakgrupon. Mi do tre volonte sendos al vi la jam 
emisiintajn numerojn. Mi esperas ke nia revuo plaĉos al vi. Bonvolu konfirmi la ricevon. 
Dankon! 

Mi mem estas scivolema pri la temoj kaj la aspekto de via revuo. 

Permesu kroman peton. Ĉu vi hazarde scias kiu povus havigi al mi retan adresaron pri ĉeĥaj 
esperantaj muzeoj, bibliotekoj kaj asocioj kun propra biblioteko, kiuj povus deziri nian 
revuon? 

Fine mi tutkore bonvenigas vin kiel 57an membron de ENA. Se vi hazarde trovus informojn 
pri esperanta numismatiko (medaloj, moneroj, artikoloj ktp) bonvolu sendi ilin al mia 
retadreso. 

Kun kora saluto, 

Bert por ENA 


04.12.201615:09 


Kara samideano, 

koran dankon pro la senditaj gazetoj. 

Se vi volas konsulti nian asocian retejon, 
vi trovos ĝin ĉi tie: 
http://www.esperanto.cz/eo/ 

Nian Starton vi trovos ĉi tie: 
http://www.literatura.bucek.name/starto/starto.html 

Nur la lastaj numeroj ne estas ankoraŭ liberaj, 
ili estas ligitaj al asocia kontizo, nur post jaro 
mi povas ilin liberigi. 

Mi ne estas certa, ĉu estos loko por numismatiko 
en la lasta numero nun preparata. Ankoraŭ hieraŭ 
estis sufiĉe da loko, sed mi ricevis tre multajn 
kontribuojn pri nia asocia kongreso, kiun mi devas 
publikigi prioritate. 

Miroslav Malovec 




06.12.2016 08:48 


Mi konsentas aliĝi al Numismata Asocio. Dankon! 
Ali Moradi 


08.12.2016 19:11 


Kara samideano, 

Kun ĝojo ni ricevis vian mesaĝon kun via peto aliĝi al Esperanto-Numismatika Asocio. Ni do 
kore bonvenigas vin kiel novan, 58an membron. Laŭkutime ni tuj sendas al vi aldone en PDF 
ĉiujn jam aperintajn numerojn de la revuo kaj deziras al vi agrablan legadon. La nova numero 
aperos je la fino dejanuaro 2017. 

Ni havas du kromajn demandojn. En kiu lando vi naskiĝis kaj loĝas? Kiel vi trovis nian 
retadreson? Ĉu iu alia esperantisto sendis al vi informojn pri ENA? Dankon pro viaj venontaj 
respondoj! 

Kun numismatikaj kaj samideanaj salutoj. 

Kore, nome de ENA, 

Bert BOON 
Iniciatoro de ENA 

Ĉeffedaktoro de “Esperanta Numismatiko” 

09.12.201 17:30 


Re-saluton. dankon por sendi la revuojn al mi. Mi estas el Irano, kaj naskiĝis kaj nuntempe 
loĝas en Karajo urbo. Mi informiĝis pri via revuo el iu afiŝo kiu estis en la Yahoo grupo de 
nia asocio. :) 

Ali 


☆☆☆☆☆☆☆☆☆☆ 


05.12.201618:07 


Estimata Profesoro Opoka, kara samideano Vlademiro, 

Mi pardonpetas, ke mia reago al via informo tro longe prokrastis. Tamen mi ege dankas vin 
pro la informoj pri la medalisto de la du UMEA-jubileaj medaloj. La artikolo aperos en la 
venonta numero de Esperanta Numismatiko. 

Mi esperas, ke mia nuna, kroma peto ne tro ĝenos vin. Mi serĉas kromajn informojn pri la 
probable japana medalisto de la premia Shinoda-medalo.Se vi ne povus helpi min ĉifoje, eble 
vi konas iun kiu posedas tiujn informojn, mi esperas. 

Permesu al mi denove anticipe kaj kore danki vin pro via helpo! 

Altestime kaj samideane, en la nomo de ENA, 

Mag. Bert Boon 


06.12.201615:27 


Kara Samideano Boon, 

mi ĝojas, ke via bulteno baldaŭ estos aperigita kun novaj informoj. 

Se temas pri UMEA Shinoda-Premio laŭ mi precizajn informojn posedas 

d-ro Imre Ferenczy Honora Prezidanto de UMEA, kiu estis unu el la unuaj premiintoj. 

Dezirante al vi pluajn sukcesojn en via krea laboro mi kore salutas vin. 

Vladimiro Opoka 


09.12.20168:59 PM 

Estimata Honora Prezidanto Imre Ferenczy, kara samideano, 

Nia ENA-membro Profesoro Vladimiro Opoka menciis vian nomon kaj alia membro, 
Ludoviko Molnar, havigis al mi vian retadreson. Mia peto al vi koncernas la belegan medalon 
emisiitan por laŭdi gajnintojn de Shinoda -Premio. 

Por la rubriko “Moneroj & Medaloj” de la revuo “Esperanta Numismatiko” mi serĉas 
informojn koncerne la gravuriston-medaliston de la medalo, kiel liajn nomon kaj koncizan 
biografion. Kompreneble, se vi havus tiujn informojn aŭ konus personon kiu povus helpi min. 
Krome mi ŝatus havi liston de personoj kiuj jam ricevis la premion. Mi scias ke vi estas unu el 
ili, pro kio mi sincere gratulas vin. 

Esperante ke vi povos helpi min, mi anticipe dankas vin. 

Altestime kaj samideane, 

Mag.Bert BOON (Belgio) 

Iniciatinto de “Esperanto-Numismatika Asocio” (ENA) ekde 2013 
Finredaktoro de “Esperanta Numismatiko” 

UEA- Fakdelegito 


09.12.2016 21:44 


Tre estimata S-ro Boon, 

Koran dankon pro via letero. Sube mi transdonas al vi la liston de la Shinoda Premiitoj. Pri la 
gravuristo mi scias nenion. Profesoro D-ro Vladimiro Opoka, nia tiama ĝenerala sekretario 
traktis kun la gravuristo kaj certe li povos informi vin. Ni ĝojus, se en via Revuo nia medalo 
estus publikigata. 

Kun koraj salutoj 

via D-ro Imre Ferenczy 




22.12.2016 11:18 PM 


Kara amiko Ludoviko, 

Sendube vi ankaŭ rimarkis ke ĝis nun neniu el nia diskutgrupo povis helpi min trovi 
informojn pri la kreinto de la shinoda medalo. Ĉu eble iu medicinisto el Japanio povus havigi 
bazajn informojn? 

Pardonu ke mi insistas, sed tio estas la devo kaj la tasko de redaktoro, ĉu ne? 

Mi denove kaj tutkore anticipe dankas vin pro nova peno. 

Amike, 

Bert por ENA 

03.01.201716:09 


Karaj Gekolegoj! 

Ĉu iu el inter Vi povus doni informojn pri lakreinto, medalisto, medalartistode Zamenhof- 
memormedalo de la Premio Shinoda? Bonvolu rigardi la aldonaĵon! 

Ĉiu ideo, propono, adreso estas bonvena... 

Kun plej amikaj, novjaraj bondeziroj 

Ludoviko Molnar 


06.01.201717:39 


Kara Bert, 

en eldono de via ENA-revuo mi trovis la indikon, ke la fonto de la medalo estas „Tenshodo, 
Tokio, Ginza“, ĉu ne? Temas ja fakte pri fama juvelvendejo en la t.n. Ginza-distrikto de 
Tokio, kiu pluekzistas ĝis hodiaŭ. Jen la retejo (en la 

iapana): http://www.tenshodo.co.ip/iewelry/tabid/97/Default.aspx . Se vi trovos kunlaboreman 
japanan samideanon, kiu pretos traduki, vi certe tie povos enketi pri la iama kreinto-artisto, 
medalisto... 

Kun koraj salutoj, 

Christoph 


06.01.2017 21:20 


Dear Madam, Sir, 

I am the president of the International Esperanto Numismatic Society ENA and chief- editor 
of the joumal “Esperanta Numismatiko”. I am searching the name and biographical 
information about the artist-medallist of the medal shown in the attachment. Concerning the 
origin of the commemorative medal for Dr. H. Shinoda, I found the following background 
information: Tenshodo, Tokio, Ginza. 

I was informed that the medal was made and distributed by your company. I would be grateful 
if you could send me the full name of the designer/medallist, a picture of him, some additional 
biographical information and if possible, his contact- information. 

Thank you very much in advance for your effort and response. 

Best regards 

Bert Boon, 

President of ENA 

07.01.201714:53 


Kara Christoph, 

Koran dankon pro via atenta legado de la ENA-revuo kaj kompreneble pro la sugesto kontakti 
la retejon de la fama juvelvendejo. Mi tuj sendis petleteron en la angla kaj en la japana 
(google-a traduko!) kaj nun pacience atendas reagon. Evidente mi tuj informos vin pri 
eventuala respondo. 

Amike kaj samideane, 

Bert por ENA 

ANONCOJ 

& 

EVENTOJ 


Esperantomuzeo Vieno: Kolektoporplanlingvoj 

Ni ĝoje atentigas vin pri la nova retejo de la Kolekto por Planlingvoj kaj la Esperantomuzeo 
de la Aŭstria Nacia Biblioteko. 

Kolekto por Planlingvoj: http://www.onb.ac.at/eo/bibliothek/samrnlungen/kolekto-por- 
planlingvoi/ 

Esperantomuzeo: http ://www. onb. ac. at/eo/museen/esperantomuzeo/ 

Pli mallongaj tekstoj, pli da bildoj kaj konciza strukturo zorgu, ke vi facile kaj rapide ricevu 
deziritajn informojn, kiujn vi bezonas por viaj laboroj en la biblioteko aŭ por via vizito en la 
Esperantomuzeo. 

Ĉi-kune mallonga superrigardo pri la plej gravaj ŝanĝoj: 

- La retejo estas plibonigita, por ke vi povu klare legi ĝin sur diversaj iloj kiel 
(poŝ)komputiloj, tabulkomputiloj kaj saĝtelefonoj. 

- Pro la nova menuo vi atingas pli facile la diĝitajn dokumentojn de la Kolekto por 
Planlingvoj kaj de la Esperantomuzeo - librojn, periodaĵojn, dokumentojn pri la Universalaj 
Kongresoj de Esperanto kaj pri la unua mondmilito. 

Libroj: http://www.onb.ac.at/eo/bibliothek/sammlungen/kolekto-por-planlingvoj/digitai- 

dokumentoj/libroj/ 

Periodaĵoj: http://www.onb.ac.at/eo/bibliothek/sammlungen/kolekto-por-planlingvoj/digitai- 
dokumentoj/periodajoj/ 

Universalaj Kongresoj de Esperanto (1905-1939): 

http://www.onb.ac.at/eo/bibliothek/sammlungen/kolekto-por-planlingvoj/digitaj- 

dokumentoj/universalaj -kongresoj -de-esperanto/ 

Unua mondmilito: http://www.onb.ac.at/eo/bibliothek/sammlungen/kolekto-por- 
planlingvoj/digitaj -dokumentoj/unua-mondmilito-1914-1918/ 

- Sur la hejmpaĝo vi baldaŭ povos vidi interalie novaĵojn kiel novajn dokumentojn (ekzemple 
antaŭ- kaj postlasaĵojn en la Esperantomuzeo) kaj scienca blogo regule informas pri interesaj 
temoj rilate al Esperanto, planlingvoj kaj interlingvistiko. 

Scienca blogo: http://www.onb.ac.at/forschung/forschungsblog/ 

Ni kore invitas vin viziti nin, ĝuu la foliumadon! 

Korajn salutojn kaj bondezirojn, 

Bemhard Tuider 

Prelego en Belgio pri Esperanto-Numismatika Asocio 


En mia loĝurbo Tineno jam multajn jarojn ekzistas asocio “Numismatica Tienen”, sekcio de 
“EuropeesGenootschap voor Munt- en Penningkunde”(Eŭropa Asocio por Numismatiko). 
Kiel fidela membro mi regule amike interparolas kun la prezidinto, sinjoro Pierre Degel. 

Nu, okaze de jarfina solena kunveno kun bankedo en la rondo de belgaj numismatoj, P. Degel 
serĉis prelegonton kaj invitis min prelegi pri esperanta numismatiko kaj specife pri ENA kaj 
ties revuo. 

Je la 8a de decembro 2016 sub la titolo “Verborgen schatten - Kaŝitaj 
trezoroj” prelego estis prezentata. En la publiko ĉeestis preskaŭ nur (ne- 
esperantaj) numismatoj kaj membroj, inter ili sufiĉe famaj fakuloj pri 
numismatiko, i.a. la ĉefredaktoro de la altnivela “Jaarboek (Jarlibro) van het 
EGMP”, sinjoro Jan Moens. 

Piere Degel mem enkondukis min, emfazante, ke mi jam en infanaĝo kolektis 
belgajn monerojn, poste ankaŭ antikvajn monerojn, ĝis min trafis la riĉeco de la Esperanta 
Numismatiko. 



Dum preskaŭ unu horo mi parolis pri esperantaj 
moneroj, kiel spesmilo kaj stelo, krome pri diversaj, 
ofte belegaj, medaloj, kiuj en la daŭro de iom pli ol 
unu jarcento ilustris gravajn eventojn kaj prilumis 
famajn personojn en la historio de Esperanto. Mi 
ankaŭ montris unuopajn numismatikaĵojn kaj 
revuojn per modernaj projektiloj. Mi krome uzis la 
okazon por propagandi la senpagajn membrecon 
kaj revuon kaj anoncis la freŝan aliĝon de sinjoro 

La publiko tute klare entuziasmiĝis pri la temo, kiel 
montris ankaŭ poste la reagoj kaj komentoj tute 
pozitivaj. Kelkuloj eĉ spontane emfazis, ke ili ĵus 
estis malkovrintaj la enirejon de nova groto de Ali 
Babao. 

Sinjoro Jan Moens, sciante ke mi profesie estas 
instruista pensiulo pri lingvoj petis min provlegi la nederlandlingvajn tekstojn de la venontaj 
jarlibroj kaj sendi krome artikolon pri ENA por la Jarlibro 2017. 

Kelkaj ĉeestantaj estraranoj de alia asocio,“Numismatica Herentals”, invitis min ekspozicii 
mian propran kolekton de esperantaj numismatikaĵoj en februaro 2017 dum faka kunveno en 
la numismatika salono de Herentals. 

Dume duherentalsaj estraranoj jam membriĝis kaj tuj ricevis la aperintajn jarkolektojn de nia 
revuo. Bert 




Pierre Degel. 

Se vi hazarde aŭ akcidente forviŝis kompletan numeron de 
“Esperanta Numismatiko”, vi tutsimple serĉu en Google por 
retrovi la kompletajn jarkolektojn de nia revuo. 


Agu tiel: 


Google 


Skribu en Google: bitoteko.esperanto.es:8080/jspui/handle/l 1013/7 

Klaku: Bitoteko 

Vi ricevos: Bonvenon al Bitoteko! 

Jen la bitoteko de Hispana Esperanto-Federacio 



Gazetoteko • Hemeroteca Ĉefpaĝo de la sekcio 


Iru suben kaj trovu:Kolektoj en ĉi sekcio 


Pli suben al: 

Ana Manero 

www.esperanto.es/biblioteko 


m 




Esperanta numismatiko [2014-1 

Organo de Esperanto Numismatika Asocio 

Biblioteko Juan Regulo Perez 
biblioteko@esperanto.es 


Ni tutkore dankas Anan Manero pro ŝia iniciato. 

☆☆☆☆☆☆☆☆☆☆ 

Varbilo por ENA! 


Karaj membroj! 

Bonvolu dissendi la suban tekston al plejeble multaj esperantistoj, kies retadreson vi posedas. 
Nur tiel la nombro de ENA-anoj povos daŭre kreski. Via helpo estas bezonata! Mi anticipe 
dankegas vin! 

Bert 


Kara samidean(in)o, 

Pro la ĝis tiam kompleta manko de tia projekto, estis fondita en 2013 la probable ununura 
fakgrupo “Esperanto-Numismatika Asocio”( ENA) kun revuo “Esperanta Numismatiko” en la 
historio de Esperanto. 

La instiga kialo estis la konstato, ke en Esperantujo la propra trezoro je moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo ke esperantaj 
numismatikaĵoj estas kolektindaj kaj nepre pristudendaj artefaktoj. Kroma celo estas plejeble 
baldaŭ kompili kaj eldonij katalogon kaj enciklopedian terminaron. 

La membro-kvanto de ENA kreskis dum nur tri jaroj ĝis 58 individuaj membroj kaj 16 
esperantaj organizaĵoj, bibliotekoj kaj muzeoj, dise en la mondo. 

Agrable estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi ( sufiĉas respondi: “Mi konsentas aliĝi”) kaj krome la NUR 
PERRETA revuo ankaŭ estas tute SENPAGA! Kaj tio neniam ŝanĝos! 

Post aliĝo, vi tuj ricevos perrete ĉiujn jam aperintajn kaj sekve ĉiujn aperontajn numerojn.(4 
n-roj jare). 

Nian anoncon vi trovos ankaŭ en Jarlibro 2016 sur p. 67. Se vi deziras pliajn informojn, ne 
hezitu kontakti nin tiel: bert.boon @ skynet.be ! 

Vi rajtas unue peti provnumeron! 

Kun numismataj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

